Două drone rusești, căzute în R. Moldova, după un atac masiv asupra Ucrainei. Maia Sandu: „Este grav”
În noaptea de 12 spre 13 februarie, în urma unui atac masiv cu drone asupra portului din Reni, Ucraina, patrulele poliției de frontieră ale Republicii Moldova au semnalat mai multe aparate de zbor de acest tip care au traversat teritoriul de dincolode Prut. Una dintre drone a căzut pe un teren agricol în preajma satului Ciumai, raionul Taraclia. În urma exploziei, nimeni nu a avut de suferit, precizează Ziarul de Gardă. O altă dronă a explodat pe un câmp în regiunea situată între orașul Ceadîr Lunga – Valea Perjei. În urma aceluiași atac, în România a fost emis mesaj RO-Alert.